ORATIO. 181 



Sed et si praeceptores tantum in Ictorum ordine cogito, iam anitno 

 commoveor. 



Desidero Cl. Star Numan, in cuius adeo provinciae partem sufficior. 

 Immaturam , humano nostro iudicio , mortem quantopere ploravimus. Quot 

 quantisque beneficiis obstrictus et devinctus sum praeceptori quondam 

 carissimo , et mihi etiam ex hac Academia dimisso semper amicissimo ! 

 Nostisne autem , auditores , vos praesertim commilitones , quid in viro summo 

 maxime mirari solitus essem? Non erat doctrinae copia, non erat ingenii 

 solertia, non erat prisca venustas, non erat comitas et afFabilitas sermonis, 

 quamvis et haec omnino miranda ; sed erat nescio quid in homine , quo nos 

 tirones in Ictorum castris , disciplinae amore et ardore etiam incendebat. 

 Ipsum de iuris origine et progressu, de rationibus et causis quibus iura et 

 instituta populorum efRciuntur, definiuntur, sustinentur disputantem , audiens 

 delectatioue saepe satiari non potui. Et ita disciplinae nostrae non tantum 

 utilitatem sed etiam amoeuitatem et iucunditatem persentire equidem coepi. 

 Et hoc non tantum publicis in scholis sed privatis praesertim colloquiis , 

 quibus ita benevole omnes , qui ipsius famialiaritate uti vellent , excipere 

 solitus erat. Hisce colloquiis plurimum me debere gratus profiteor. Et 

 tanti praeceptoris vestigiis incedere cupiens, nee Lac in re vobis, commi- 

 litones, deesse spero. Familiaritate mea utamini, et si modo praeceptoris 

 aestumatissimi rationem. et methodum hac in re assequi possum, hoc vobis 

 fructuosissimum fore mihi est persuasum. 



E praeceptoribus te , Cl. Nienhuis , superstitem hie salutare licet. Non 

 amplius munere fungeris, Valetudine impeditus ante diem rüde donari 

 flagitasti. Recreetur valetudo, dulcissima fruaris senectute, et diu incolumis 

 serveris ex animi opto sententia. Multa et tibi me debere gratus profiteor. 

 Benevolentia et benignitate me semper excepisti. Et tuae institutioni 

 acceptum refero, quae ad me Ictum informandum maxime valuerunt. 

 Vitae , fori usu poUebas tu , ad vitae usum omnia referebas , ex vitae usu 

 omnia explicabas. Et est tibi admirabilis quaedam facultas, casus qui in 

 vita occurrunt distinguendi , et ut ita dicam dissecandi, ut appareat quaenam 

 applicari debeant iuris regulae. Si ex vitae usu inprimis iuris doctrinam 

 coUigendam esse puto, iuste vitae usum observandi arte a te institutus sum. 

 Non tantum superstitem, sed summo vigore munere fungentem te video, 



